El Campus de Burjassot acull la presentació del llibre “La epidemia de cólera de1885”
2025-07-24

La Facultat de Farmàcia, situada al Campus Universitari de Burjassot, acollirà, dimarts que ve 9 d’abril a les 19h, la presentació del llibre “Repercusiones sociales de la epidemia de còlera de 1885 (El mal del Ganges a Burjassot)”. Es tracta de la quarta publicació a càrrec de la Universitat Popular de Burjassot, dins de la col·lecció “Burjassot tiene su historia” i, per a la seua edició, s’ha comptat amb el patrocini de la regidoria de Turisme, dirigida per Roc Senent i amb la col·laboració de la Fundació Centre d’Estudis Vicente Blasco Ibáñez.

La coautoria d’aquesta nova publicació sobre la història del municipi, que aprofundeix sobre les repercussions socials que va tindre l’arribada del còlera a Burjassot, a la fi del segle XIX, ha sigut a càrrec de Robert Blanes Andrés, Ángel López García, Mª Amparo López Ramírez, Marta Sanchis Alegre i Vicente Sanchis Gámir.

En l’acte de presentació, els assistents podran adquirir exemplars per a abordar la seua lectura.